U-I-202/01
Natisni
Opravilna št.:
U-I-202/01
Datum odločitve:
15. 5. 2003
ECLI:
ECLI:SI:USRS:2003:U.I.202.01
Akt:
Pravilnik o izvajanju Zakona o davku na dodano vrednost (Uradni list RS, št. 4/99, 45/99, 59/99, 110/99, 27/2000, 22/01, 28/01, 54/01, 106/01 in 28/02), 2. odst. 43. čl.
Izrek:
Postopek za preizkus pobude za začetek postopka za oceno ustavnosti in zakonitosti drugega odstavka 43. člena Pravilnika o izvajanju Zakona o davku na dodano vrednost (Uradni list RS, št. 4/99, 45/99, 59/99, 110/99, 27/2000, 22/01, 28/01, 54/01, 106/01 in 28/02) se ustavi.
Evidenčni stavek:
Ustavno sodišče ustavi postopek, če pobudnik glede na spremembo izpodbijanega splošnega akta med postopkom na poziv Ustavnega sodišča ne pojasni, ali pri vloženi pobudi vztraja.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.

1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Družba Mladinska knjiga Založba, d. d., Ljubljana
Datum vloge:
4. 10. 2001
Vrsta odločitve:
sklep
Vrsta rešitve:
ustavitev
Dokument:
US22394
Dokument v PDF obliki:
U-I-202-01.pdf
113 KB
Prenesite datoteko
U-I-202/01-6
15. 5. 2003
SKLEP
Ustavno sodišče je v postopku za preizkus pobude družbe Mladinska knjiga Založba, d.d., Ljubljana, ki jo zastopa glavni direktor Milan Matos, na seji dne 15. maja 2003
sklenilo:
Postopek za preizkus pobude za začetek postopka za oceno ustavnosti in zakonitosti drugega odstavka 43. člena Pravilnika o izvajanju Zakona o davku na dodano vrednost (Uradni list RS, št. 4/99, 45/99, 59/99, 110/99, 27/2000, 22/01, 28/01, 54/01, 106/01 in 28/02) se ustavi.
Obrazložitev
1. Pobudnica, ki kot založnica izdaja nosilce besed, slike in zvoka za laserske bralne sisteme, izpodbija v izreku opredeljeno določbo, na podlagi katere nižja stopnja davka na dodano vrednost ne velja za programsko opremo.
2. Ker je izpodbijana določba z uveljavitvijo Pravilnika o izvajanju Zakona o davku na dodano vrednost, objavljenega v Uradnem listu RS, št. 79/02, prenehala veljati, je Ustavno sodišče pobudnico pozvalo, naj pojasni, ali pri vloženi pobudi vztraja. Če vztraja, naj še pojasni, kako bi morebitna ugotovitev neustavnosti oziroma nezakonitosti izpodbijane določbe, ki ne velja več, vplivala na njen pravni položaj. Ob tem jo je tudi opozorilo, da se postopek lahko ustavi, če se v danem roku ne bo izjavila oziroma posredovala zahtevanih pojasnil.
3. Ker pobudnica kljub opozorilu na posledice ni posredovala zahtevanih pojasnil, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić